Mei boek van die maand: Van sorg na liefde deur Malene Breytenbach | Liefdesverhale blog
Mei boek van die maand: Van sorg na liefde deur Malene Breytenbach
May 5, 2017 ~ nbliefdesverhale
Van sorg na liefde deur Malene Breytenbachis NB-Liefdesverhale se Mei boek van die maand:
Ná ’n liefdesteleurstelling wil Mia de Villiers vir ’n ruk uit Suid-Afrika wegkom en sy gaan werk as ’n versorger op die eiland van Jersey. Sy kom dadelik met haar werkgewer, die weduwee Sarah de Lisle, oor die weg, maar met haar seun, Jean de Lisle, sit sy vas.
Uit die staanspoor is Jean laat om haar by die lughawe op te laai en hy gee te kenne dat Mia sy kosbare tyd as eienaar van ’n makelaarsmaatskappy mors. Boonop insinueer hy dat sy na die belastingparadys Jersey gekom het om vir haar ’n ryk man te vang.
Mia vererg haar vir die arrogante vent met sy spoggerige Ferrari – hy moenie dink sy is soos sy trofeemeisies wat deur sy rykdom beïndruk word nie. Hy is nou wel die aantreklikste man wat sy al ooit teëgekom het, maar ná sy deur haar eks-verloofde verkul is, gaan sy beslis nie voor ’n rokjagter soos Jean swig nie. Al blyk dit ook gaandeweg dat dié alfaman ’n sorgsame, sagter kant het wat hy nie sommer vir enigeen wys nie …
Dr. Malene Breytenbach het drie meestersgrade, asook ’n doktorsgraad in joernalistiek. Sy en haar man woon op Stellenbosch. Malene skryf sedert 2009 heeltyds en het verskeie liefdesverhale op haar kerfstok, sowel as die gewilde romans Gister is ’n ver land, Pluimprinse en Bloedgrond.
Posted in Jongste liefdesverhale	Boek van die maandErotiese fiksieLiefdeLiefdesromanLiefdesverhaleMeiNB UitgewersNuwe boekeRomanseRomantiese verhaleSatynVan sorg na liefde
< Previous Nuut: Ettie Bierman Keur 12
Next > Nuut: Helene de Kock Keur 1